ધ્રાંગધ્રાના ચુલી ગામથી સુખપર મેળામા જવા માટે સગીરા નીકળી હતી. તે માટે રસ્તામાં પીપળાના પાટીયા પાસે ઉભી હતી. તે દરમિયાન શૈલેષભાઇ રાણાભાઈ ગમારા અને મહેશભાઈ વાલાભાઈ ગમારા કાર લઈને આવ્યા અને સગીરાને કારમાં બેસાડી લઈ ગયા હતા. ત્યારબાદ સગીરાને હળવદ અને કચ્છમાં મરજી વિરૂદ્ધ દુષ્કર્મ કરી ધમકી આપી હતી. જ્યારે કચ્છમાં યુવતીને ગભરાયેલી હાલતમાં યુવતીના જ્ઞાતીજનો જોઇ જતા આ અંગે યુવતીના પરીવારજનોને જાણ કરી યુવતીને પરત લાવી પુછપરછ કરતા સગીરાએ પોતાના પર વિતેલી આપવીતી જણાવી હતી. આથી બન્ને શખ્સો સામે ધ્રાંગધ્રા તાલુકા પોલીસમાં સગીર યુવતીની માતાએ ફરીયાદ નોધાવતા તાલુકા પોલીસે ગુનો નોંધી વધુ તપાસ પીઆઈ ખુમાનસિંહ વાળાએ હાથ ધરી છે.